Kwame Governs Agbodza

Wɔatwerɛ nsɛm wei ɛwɔ Asante kasa mu

Kwame Governs Agbodza yɛ Ghana amanyɔni ne Mmarahyɛ Badwa a ɛtɔ so nson a ɛwɔ Ghana Amansin a ɛtɔ so anan no muni a ogyina Adaklu Mmarahyɛbadwam mpɛsoa ananmu wɔ Volta Mantam mu wɔ National Democratic Congress tekiti so. Mprempren ɔyɛ Chief Whip wɔ Ghana Mmarahyɛ Badwa no mu.

 Ne mmofrase ne nhomasua 
Wɔwoo Kwame Governs wɔ 22 September 1973 wɔ Adaklu Kordiabe a ɛwɔ Volta mantam mu wɔ Ghana. Afei onyaa ne Diploma wɔ adansi ho adesua akyi wɔ Westminster Suapɔn mu, toaso nyaa ne Diploma wɔ adansi mu wɔ East London suapɔn mu. Afei ɔsan kɔɔ Ghana kɔyɛɛ ne Bachelor of Science abodin krataa wɔ architecture mu wɔ kwame Nkrumah University of science and technology . Ɔkɔɔ Royal institute of British Architects sɛnea ɛbɛyɛ a obenya ne chartered architecture adansedi krataa na onyaa chartered architecture adansedi krataa foforo nso.

 Adwuma 
Kwame Governs yɛ managing director ma southworld technical services firi afe 1999 de bɛsi ɛnnɛ, ɔyɛ adwumayɛfoɔ panin wɔ Architects Co partners firi afe 2010 de bɛsi ɛnnɛ na ɔsan yɛ adwumayɛfoɔ panin wɔ kay ne partners firi afe 2012 de bɛsi ɛnnɛ.

 Amanyɔsɛm 
Kwame Governs dii nkonim wɔ atenaeɛ no mu wɔ abatoɔ 11,825 mu wɔ abatoɔ 13,440 a ɛfata a wɔde too gua a ɛne 87.98% yɛ pɛ. Afei Mmarahyɛ Badwa no paw no sɛ ɔmmɛka Akwan ne akwantu ho boayikuw ne emufo a wokura mfaso boayikuw no adwumayɛbea ahorow no ho.

 N'abrabɔ mu nsɛm 
Wɔkyerɛ sɛ ɔyɛ Kristoni na waware a ɔwɔ mma baanu (2).

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021